CELEX: 32021D1802
Language: lv
Date: 2021-06-10 00:00:00
Title: Komisijas Lēmums (Euratom) 2021/1802 (2021. gada 10. jūnijs) saskaņā ar Eiropas Atomenerģijas kopienas dibināšanas līguma 83. pantu – Tālāk izklāstīts lēmuma galveno noteikumu kopsavilkums, neskarot paša lēmuma spēkā esību pilnā mērā (izziņots ar dokumenta numuru C(2021) 3889)

12.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 362/1
               
            
         KOMISIJAS LĒMUMS (Euratom) 2021/1802
         (2021. gada 10. jūnijs)
         saskaņā ar Eiropas Atomenerģijas kopienas dibināšanas līguma 83. pantu – Tālāk izklāstīts lēmuma galveno noteikumu kopsavilkums, neskarot paša lēmuma spēkā esību pilnā mērā
         
            
               (izziņots ar dokumenta numuru C(2021) 3889)
            
         
         
            
         Šis lēmums ir adresēts Nacionālajam kodolpētniecības centram (Instituto Superior Técnico, Campus Tecnológico e Nuclear – CTN, Portugāle), un tas CTN tika paziņots 2021. gada 10. jūnijā.
         
            1. pants
            
               1.   Nacionālais kodolpētniecības centrs (Instituto Superior Técnico, Campus Tecnológico e Nuclear – CTN) ir pārkāpis Euratom līguma 78. panta pirmās daļas noteikumus un Komisijas Regulas (Euratom) Nr. 302/2005 (2005. gada 8. februāris) par Euratom drošības pasākumu piemērošanu (1) 3. un 4. panta noteikumus, jo nav savlaicīgi iesniedzis Komisijai tehnisko pamatparametru pareizu un pilnīgu deklarāciju.
            
            
               2.   Nacionālais kodolpētniecības centrs (Instituto Superior Técnico, Campus Tecnológico e Nuclear – CTN) ir pārkāpis Euratom līguma 79. panta noteikumus un Regulas (Euratom) Nr. 302/2005 par Euratom drošības pasākumu piemērošanu 7., 8. un 9. panta noteikumus, jo nav izveidota un netiek uzturēta uzticama uzskaites sistēma, kas spētu sniegt pilnīgu pārskatu par kodolmateriāliem.
            
         
         
            2. pants
            
               1.   Komisija izsaka brīdinājumu Nacionālajam kodolpētniecības centram (Instituto Superior Técnico, Campus Tecnológico e Nuclear – CTN).
            
            
               2.   Brīdinājumu tiek izteikts, pieņemot, ka 1. pantā uzskaitītās nepilnības tiks novērstas pēc iespējas ātrāk.
            
            
               3.   Pamatojoties uz 3. pantā minēto ziņojumu un pašas veiktajām pārbaudēm, Komisija novērtēs, vai CTN ir ievērojis 2. punktā noteiktās prasības.
            
         
         
            3. pants
            
               CTN trīs mēnešu laikā pēc šā lēmuma pieņemšanas iesniedz Komisijai ziņojumu, kurā aprakstīti pasākumi, kas veikti, lai novērstu 1. pantā uzskaitītos trūkumus. CTN veic pasākumus, lai turpmāk nepieļautu līdzīgus notikumus.
         
         
            4. pants
            
               1.   Šis lēmums ir adresēts Nacionālajam kodolpētniecības centram (Instituto Superior Técnico, Campus Tecnológico e Nuclear – CTN, Portugāle).
            
            
               2.   Šo lēmumu paziņo Portugāles Republikai.
            
         
         
            Briselē, 2021. gada 10. jūnijā
            
                
            
         
         
            (1)  OV L 5, 28.2.2005., 1. lpp.